बारी-बारी सब छात्रों के हाथ में झंडा दे कर मार्च करवाया गया। कभी झंडा थोड़ा झुक जाता तो अधयापक डांट देते और दुसरे छात्र ठहाका लगा उस छात्र की खिल्ली उड़ाने लगते। 2 दिन के बाद दोनों अध्यापक इस नतीजे पर पहुंचे कि झंडा तो सिर्फ राहुल या सुरेश के हाथ में ही सुरक्षित रहेगा। सो अब रोज़ एक घंटे की परेड की रिहर्सल में झंडा बारी-बारी से राहुल और सुरेश के हाथ में होता। अध्यापक देखना चाहते थे कि उन दोनों में से ज्यादा दम खम किस में है।